**Hvad er projekt Aktiv Året Rundt?**

Projekt Aktiv Året Rundt har eksisteret i 10 år og havde sidste år 265.000 deltagende elever fordelt på 80 % af landets skoler. Det er dermed landets største skoleprojekt der arbejder med sund og aktiv livsstil. Projektet består bl.a. af ”Skolernes Sundhedsuger”, der altid afvikles i uge 39-41. Sidste år deltog 250.000 elever og op mod 1 mil danskere blev berørt af projektet. Temaet var ”KOM I selvSVING” og havde bl.a. en dans/musikvideo tilknyttet projektet (set mere end 200.000 gange på 3 uger)

Projektet indeholder også andre tilbud ”Naturløb” og ”Skolernes Floorballdag” der går på tilbud til den åbne skole/ idrætsforeningstilbud (samarbejde mellem forbund, klub/forening), hvor klasserne kommer på besøg i den lokale idrætsforening til en aktivitet – sidstnævnte bliver udvidet fremadrettet (se afsnittet herunder).

Projektet har kontakt til alle landets skoler og en maillærerdatabase til 17.500 lærere så projektet skaffer nemt elever til de forskellige aktiviteter.

Hele året rundt ønsker vi at skabe endnu flere nye sjove, legende og forskellige idrætstilbud til skoleeleverne samt at inspirere lærerne gennem undervisningsmaterialer til på nye måder at undervise i disse idrætsaktiviteter i skoleregi.

Alle idrætstilbuddene er et samarbejde mellem idrætsforbund, lokale foreninger og UC SYD. Der er pt. lavet samarbejdsaftaler med 12 idrætsforbund.

Målet med flere idrætsstilbud er at få endnu flere elever tilknyttet idrætsforeningerne samt at sikre at aktiviteterne i forbindelse med den ”Åbne skole” sker på en pædagogisk og didaktisk god måde.